ai4bharat/Pralekha huggingface dataset:
وزیراعظم کا دفتر
وزیر اعظم نے کیرالہ پیراوی دن کے موقع پر کیرالہ کے عوام کو مبارکباد دی ہے
وزیر اعظم جناب نریندرمودی نے کیرالہ پیراوی دن کے موقع پر کیرالہ کے عوام کو مبارکباد دی ہے۔
ایک ٹویٹ میں وزیر اعظم نے کہا:
‘‘کیرالہ کے عوام کو کیرالہ پیراوی دن کی مبارکباد ۔کیرالہ کو اس کے قابل دید مناظر، اور اس کے عوام کی جفا کشی کیلئے بڑے پیمانے پر پسند کیاجاتا ہے۔میری دعا ہے کہ کیرالہ کے عوام اپنی مختلف مخلصانہ کوششوں میں کامیاب ہوں۔
ہنر مندی کے فروغ اور صنعت کاری کی وزارت
ڈاکٹرمہندرناتھ پانڈے نے ہنرمندی کے فروغ اورصنعت کاری کے مرکزی وزیر کی حیثیت سے عہدہ سنبھال لیاہے
نئی دہلی ،4 ؍جون :ڈاکٹرمہندرناتھ پانڈے نے آج یہاں ہنرمندی کے فروغ اور صنعت کاری مرکزی وزیر کی حیثیت سے چارج سنبھال لیاہے ۔ جناب آرکے سنگھ اس وزارت میں وزیرمملکت ہیں ۔ وہ اس موقع پر موجودتھے ۔ ہنرمندی کے فروغ اورصنعت کاری کے سابق وزیر جناب دھرمیندرپردھان نے ڈاکٹرپانڈے کو نئی ذمہ داری سنبھالنے پرمبارکباد پیش کی ، جو اس موقع پر موجود تھے ۔
اس موقع پراظہارخیال کرتے ہوئے ڈاکٹرپانڈے نے کہاکہ وزیراعظم نے ہنرمندی کے فروغ اور صنعت کاری کی نئی وزارت تشکیل دی ہے ۔ تاکہ ملک کے نوجوان ملک کے اندراورباہرمقابلہ کرنے کے لئے ایک بہترپوزیشن حاصل کرسکیں ۔ انھوں نے کہاکہ یہ وزارت نوجوانوں کی ہنرمندی کو حوصلہ دینے اوران کی ذہانت کو فروغ دینے میں سازگاررہی ہے ۔ ڈاکٹرپانڈے نے کہاکہ وہ وزیرمملکت اور دیگرحکام کے ساتھ بہترنتائج فراہم کرنے کے لئے سخت محنت کریں گے ۔ پچھلی این ڈی اے سرکارکے دوران اچھاکام انجام دیاگیاملک گیرنظام کوفروغ دیاگیااور اس بات کی کوششیں کی جائیں گی کہ اسے اورزیادہ منظم کیاجائے تاکہ بہتربتائج برآمد ہوسکیں ۔ وزیراعظم کی قیادت میں ہم ہنرمندی کے فروغ میں کامیابی حاصل کرکیں گے اورصنعت کا ری کے معاملے پرداکٹرپانڈے نے کہاکہ روزگارکو جاری رکھنے کے لئے صنعت کاری بہت اہم ہے ۔ انھوں نے کہاکہ بہترطریقے سے ہنرمندبنایاجائیگااور انھیں مواقع فراہم کرنے کے سلسلے میں پوری کوششیں کی جائیں گی جوپائیداراورمستقل نوعیت کی ہیں۔ وزیرموصوف نے کہاکہ روزگارفراہم کرنا ان کا اولین ایجنڈاہے ۔
ڈاکٹرمہندرناتھ پانڈے اترپردیش کے چندولی سے لوک سبھا کے ممبرہیں ۔ ڈاکٹرپانڈے نے بنارس ہندویونیورسٹی سے صحافت میں ماسٹرڈگری حاصل کی ہے ۔ وہ تین دہائیوں سے بھی زیادہ عرصے سے سیاست میں سرگرم ہیں ۔ ڈاکٹرپانڈے پہلی مرتبہ 1991میں اتردیش قانون ساز اسمبلی کے ممبر منتخب ہوئے تھے انھوں نے اس عرصے میں اترپردیش میں کئی وزارتوں میں رہ کر ذمہ داریاں نبھائیں ْ۔ ڈاکٹرپانڈے جولائی ، 2016سے ستمبر 2017کے درمیان انسانی وسائل کے فروغ کی وزارت میں وزیرمملکت تھے ۔
۔۔۔۔۔۔۔۔۔۔۔۔۔۔
U-2299
(Visitor Counter : 42
وزارت اطلاعات ونشریات
ہندوستان کے عوامی خدمات نشریہ کار نے نئے علامتی نشان  کاآغازکیا
ہندوستان کا عوامی نشریہ کار پرسار بھارتی نے 11 جولائی 2022 کو اپنے علامتی نشان  کی پردہ کشائی کی اور اسی کے ساتھ اپنی شاندار تاریخ میں ایک نئے باب کا اضافہ کیا۔
نیاعلامتی نشان پرسار بھار تی کے سی ای او جناب مینک کمار اگروال ، پرسار بھارتی کے رکن  جناب ڈی پی ایس نیگی اور وزارت اطلاعات ونشریات اورپرسار بھارتی کے سینئیر افسران کی موجودگی میں اطلاعات ونشریات کے سکریٹری جناب اپوروا چندر کے ذریعہ جاری کیا گیا۔
پرسار بھارتی کا نیا علامتی نشان اعلیٰ معنیٰ سے پُرہے۔ پرسار بھارتی ، جو کہ وزارت اطلاعات ونشریات کے تحت ایک خودمختار قانونی باڈی ہے ، کے نئے علامتی نشان میں مرکزی دائرے اورہندوستان کے نقشے میں موجود عناصر کا مطلب عام آدمی کے لئے اعتماد کی خدمت ، سلامتی اورکمال ہے ۔ یہ تنظیم ماضی میں آل انڈیا ریڈیو  کے طورپر شروع ہوئی اوردوردرشن  بعدمیں ٹیلی ویژن خدمات کی تکمیل کے لئے وجود میں آئی اور بالآخر پارلیمنٹ کے ذریعہ وضع کردہ ایک قانون کے توسط سے پرسار بھارتی وجود میں آیا ، جسے علامتی نشان کی شناخت میں مرکز سے ابھرتے ہوئے اور ارتقاء کرتے ہوئے دیکھا جاسکتا ہے۔
جب کہ مرکزی دائرے اورہندوستان کے نقشے میں موجود عناصر کا مطلب اعتمادکی خدمت ، سلامتی اور ملک کے لئے کمال ہے ۔اس کا رنگ ، ‘گہرا معتدل نیلا’ دونوں آسمان اورسمندر کی نمائندگی کرتا ہے اور کھلی فضاؤں ، آزادی ، وجدان ، خیال ، حوصلہ اورحساسیت سے مربوط ہے۔نیلا رنگ گہرائی ، اعتماد ، وفاداری ، خلوص ،دانشمندی ، بھروسہ ،استحکام ،عقیدہ اور ذہانت کے معانی کی بھی نمائندگی کرتا ہے۔ نیلا رنگ ، مذہبی شخصیات سے مربوط ہندوستانی اخلاقیات اور روایات ، ہندوستانی چھوٹی پینٹنگس میں پائی جانے والے افسانوی کردار وں کو بھی خراج عقدیت پیش کرتا ہے۔
نئے علامتی نشان کی پردہ کشائی کے موقع پر پرساربھارتی کےرکن  جناب ڈی پی ایس نیگی نے اپنے یہ رائے پیش کی کہ پہلے فارمیٹ میں پرسار بھارتی کے کارپوریٹ دفتر نے دونوں اے آئی آر اور دوردرشن علامتی نشانوں کو ‘پرسار بھارتی ’ کے تحریری متن کے دونو ں طرف اوردرمیان میں ہندوستانی علامتی نشان کا استعمال کیا تھا۔ اے آئی آر اور دوردرشن ،دونوں کی شناختوں سے حوصلہ پاکر پرسار بھارتی کا نیا علامتی نشان اے آئی آر اور دوردرشن ، دونوں کے امتزاج کے طور پر بیان کیا گیا ہے۔ یہ پرسار بھارتی کی شناخت کو ایک عوامی خدمت نشریہ کار کے طور پر پورا کرنے کے لئے نہ صرف بصری شناختوں کے عناصر کومنسلک کرتا ہے بلکہ رنگوں کے امتزاج سے بھی فائدہ حاصل کرتا ہے ۔
پرسار بھارتی ،جس کا ہیڈ کوارٹر نئی دلی میں ہے ، ایک قانونی خودمختار ادارہ ہے،جسے پارلیمنٹ کے ایک قانون کے ذریعہ قائم کیا گیا تھا۔ یہ دوردوشن ٹیلی ویژن نیٹ ورک اورآل انڈیا ریڈیو  پرمشتمل ہے ، جو پہلے وزارت اطلاعات ونشریات کی میڈیا یونٹ تھے ۔
صحت اور خاندانی بہبود کی وزارت
مرکزی وزیر صحت ڈاکٹر منسکھ منڈاویہ نے جی20 کے وزرائےصحت کی دوسری میٹنگ میں اختتامی کلمات ادا کیے
’’مقصد کے لیے موزوں‘‘ ایک عالمی طبی نظام تشکیل دینے کی ضرورت کا اعادہ کیا
’’ایک مستقل طبی انسدادی پلیٹ فارم بنا کر اور محفوظ، معیاری اور سستی تشخیصی ویکسین اور علاج کی دستیابی کو یقینی بنا کر کووڈ19 وبائی مرض سے نمٹنے کے لیے جی 20 کی طرف سے کی جانے والی کوششوں کو مستحکم کرنے کی ضرورت ہے‘‘: ڈاکٹر منڈاویہ
’’ہندوستان اپنی آئندہ مدت صدارت کے دوران صحت کی ہنگامی روک تھام، تیاری اور ردعمل، محفوظ ، موثر، معیاری ، اور کفایتی طبی انسدادی اقدامات کی دستیابی اور رسائی پر توجہ کے ساتھ دواسازی کے شعبے میں تعاون کو مضبوط بنانے اور ڈیجیٹل صحت کی جدت اور ہیلتھ ورکنگ گروپس کے لیے یونیورسل ہیلتھ کوریج اور صحت کی دیکھ بھال کی خدمات کی فراہمی کو بہتر بنانے کو ترجیح دے گا‘‘
’’ضرورت اس بات کی ہے کہ عالمی صحت کی دیکھ بھال کے ماحولیاتی نظام کو 'مقصد کے لیے موزوں' بنانے کے لیے ڈبلیو ایچ او  ، جی اے وی آئی ، جی7 اور جی 20 میں بین الحکومتی مذاکراتی ادارے کے درمیان پائیدار فنانسنگ، آئی ایچ آر اصلاحات اور ہموار بات چیت کو یقینی بنایا جائے۔‘‘ یہ بات صحت اور خاندانی بہبود کے مرکزی وزیر ڈاکٹر منسکھ منڈاویہ نے آج انڈونیشیا کے بالی میں دوسری جی 20 صحت کی وزارتی میٹنگ میں اپنے اختتامی کلمات کے دوران کہی۔
مرکزی وزیر نے اپنے خطاب کا آغاز اپنے انڈونیشیائی ہم منصب کے طبی انسدادی اقدامات کے لیے مینوفیکچرنگ اور ریسرچ ہب کو ترجیح دینے کے مطالبے کی حمایت کرتے ہوئے کیا تاکہ یہ یقینی بنایا جا سکے کہ دنیا مستقبل میں کسی بھی طبی چیلنج کا مقابلہ کرنے کے لیے تیار ہے۔ اس تناظر میں، انہوں نےکووڈ19 وبائی مرض سے نمٹنے کے لیے جی 20 کی طرف سے کی جانے والی کوششوں کو ایک مستقل طبی انسدادی پلیٹ فارم تشکیل دے کر اور محفوظ، معیاری اور سستی تشخیصی ویکسین اور علاج کی دستیابی کو یقینی بنانے‘‘ کی ضرورت کو بھی اجاگر کیا۔
انڈونیشیا، اٹلی، سعودی عرب اور جی20 کی سابقہ صدارتوں کے لیے اپنی تعریف کا اظہار کرتے ہوئے، مرکزی وزیر صحت نے آئندہ ہندوستانی صدارت کے دوران ہیلتھ ورکنگ گروپس کے لیے’’صحت کی ہنگامی روک تھام، تیاری اور ردعمل؛ ۔ محفوظ، موثر، معیاری اور سستی طبی انسدادی اقدامات کی دستیابی اور رسائی پر توجہ کے ساتھ دواسازی کے شعبے میں تعاون کو مضبوط بنانے اور ڈیجیٹل صحت کی اختراع اور عالمی صحت کی کوریج میں مدد کرنے اور صحت کی دیکھ بھال کی خدمات کی فراہمی کو بہتر بنانے کے حل‘‘ کو ترجیح دینے کے لیے ہندوستان کے منصوبے کا خاکہ پیش کیا ۔
ڈاکٹر منڈاویہ نے جی20 مباحثوں کی حمایت، تکمیل اور افزودگی کے لیے شہادت پر مبنی روایتی ادویات کے ذریعے طبی انسدادی اقدامات، طبی قدر کے سفر اور مجموعی صحت کی دیکھ بھال تک رسائی کو بڑھانے کے لیے مشترکہ تحقیق پر ڈیجیٹل ہیلتھ ورکشاپ جیسے سائٹ ایونٹس کی بھی تجویز پیش کی۔
ڈاکٹر منڈاویہ نے پرتپاک خیرمقدم کرتے ہوئے اپنی تقریر ختم کی اور جی20 کے وزرائے صحت اور دیگر شرکاء کو ہندوستان کی میزبانی میں ہونے والی جی20 وزرائے صحت کی میٹنگ میں شرکت کی دعوت دی۔ انہوں نے سب کے لیے ایک مساوی عالمی صحت کے ڈھانچے کی تشکیل میں ان کی حمایت اور تعاون کا بھی مطالبہ کیا۔
قانون اور انصاف کی وزارت
سول اور کمرشیل امور میں ایم ایل اے ٹی کے سلسلہ میں بھارت اور بیلا روس کے درمیان معاہدہ کو کابینہ کی منظوری
نئی دہلی، 7 مارچ / وزیراعظم جناب نریندر مودی کی صدارت میں مرکزی کابینہ نے سول اور کمرشیل معاملات میں باہمی قانونی امداد  سے متعلق بھارت اور جمہوریہ بیلا روس کے درمیان ہوئے معاہدے کو اپنی منظوری دے دی ہے۔
اس معاہدے کے نافذ العمل ہونے کے بعد سول اور کمرشیل معاملات میں کنٹریکٹنگ پارٹیوں کے درمیان باہمی قانونی امداد کو فروغ حاصل ہوگا۔
اس تجویز کا مقصد بلا تفریق نسل و جنس، طبقہ یا آمدنی کے متعلقہ پارٹیوں کی درخواست پر سول اور کمرشیل امور میں قانونی مدد چاہنے والی پارٹیوں کے شہریوں کو فائدہ پہنچانا ہے۔
۔۔۔۔۔۔۔۔۔۔۔
م ن ۔ش س ۔ ج۔
U- 1441
(Visitor Counter : 67
مواصلات اور اطلاعاتی ٹیکنالوجی کی وزارت
مواصلات سکریٹری جناب انشو پرکاش نے 5-جی ٹیکنالوجی پر آن لائن سرٹیفکٹ کورس کا افتتاح کیا
حکومت ہند کے افسران کو 5-جی ٹیکنالوجی میں تربیت دینے اور انہیں سرٹیفکٹ فراہم کرنے کے لئے یہ اپنی طرح کا پہلا 36 گھنٹے  کا کورس ہے
نئی دہلی،9؍مار چ : وزارت مواصلات محکمہ کے سکریٹری اور ڈیجیٹل کمیونی کیشن کمیشن کے صدر جناب انشو پرکاش نے آج ویڈیو کانفرنس کے ذریعے سرکاری افسران کے لئے 5- جی ٹیکنالوجی پر ایک آن لائن سرٹیفکٹ کورس کا افتتاح کیا۔ افتتاحی سیشن کو ڈیجیٹل کمیونی کیشن کمیشن کے ممبر  جناب بھرت کمار جوگ اور سینئر ڈپٹی ڈائریکٹر جنرل اور این ٹی آئی پی آر ای ٹی کے سربراہ جناب یوکے سریواستو و دوسرے اعلیٰ سرکاری افسران نے بھی خطاب کیا۔
نیشنل ٹیلی کام انسٹی ٹیوٹ فار پالیسی ریسرچ ، انوویشن اینڈ ٹریننگ  یعنی پالیسی ،تحقیقات ، اختراعات اور تربیت کے لئے قومی مواصلاتی مرکز ، مواصلاتی محکمہ کا اہم تربیتی ادارہ ہے۔ یہ ادارہ حکومت ہند کے افسران کو تربیت اور تصدیق کرنے کے لئے اپنی طرح کا پہلا 36 گھنٹے  آن لائن 5- جی تصدیق شدہ کورس منعقد کر رہا ہے۔5- جی پر 36 گھنٹے کا یہ سرٹیفکٹ کورس مواصلات محکمے کے افسران کو مہیا کرانے کے لئے شروع کیا گیا ہے۔ اس کا پہلا بیچ 9 مارچ 2021 سے شروع ہوگا۔ بعد میں دوسرے اسٹیک ہولڈرس کے لئے بھی اسی طرح کا کورس شروع کیا جائے گا۔ غیر رسمی طور سے 5- جی سرٹیفکٹ کورس شروع کرتے ہوئے مرکزی مواصلات سکریٹری اور ڈیجیٹل کمیونی کیشن کمیشن کے صدر جناب انشو پرکاش نے اس کورس کے آغاز پر این ٹی آئی پی آرآئی ٹی کو مبارک باد دی اور کہا کہ یہ کورس پالیسی سازی کے تناظر میں جامع 5- جی ٹیکنالوجی سیکھنے کے لئے ایک ذریعے کے طور پر کام کرے گا۔ مواصلات سکریٹری نے 5- جی صلاحیت کا پورا پورا استعمال کرنے اور مشین ٹو مشین مواصلات ، انٹرنیٹ آف تھنگس جیسے امکانات کو تصویری شکل دینے کی اہمیت پر روشنی ڈالی۔ اس کے لئے انہوں نے مواصلات محکمے کے اندر ماسٹر ٹرینر ، 5- جی حفاظتی ماہرین وغیرہ کی ایک ٹیم بنانے پر زور دیا، جو ہندوستان میں 5- جی ٹیکنالوجی میں تعلیم اور بیداری کے لئے کارروائی منصوبہ تیار کریں گے اور 5- جی ٹیکنالوجی آنے کے ساتھ موجودہ قوانین کے مطابق فرق کی شناخت کریں گے۔
سکریٹری  نے این ٹی آئی پی آر آئی ٹی کو مستقبل میں حکومت ہند کے دوسرے محکموں / وزارتوں کے افسران کے لئے اس طرح کے تربیتی پروگرام جاری کرنے کے احکامات دیئے۔
ڈیجیٹل کمیونی کیشن کمیشن کے ممبر  نے اپنے خطاب میں این ٹی آئی پی آر آئی ٹی کو حکومت ہند کے افسران کے لئے 5- جی سرٹیفکٹ کورس شروع کرنے کے لئے مبارک باد دی اور مرکز اور ریاستی حکومتوں کے دوسرے افسران کے لئے 5- جی ٹیکنالوجی کے استعمال کے معاملوں پر یکساں صلاحیت سازی کے پروگراموں کے ڈیزائن ، ترقی اور اس کے چلانے پر زور دیا۔
کچھ این ٹی آئی پی آر آئی ٹی کے بارے میں:
نیشنل ٹیلی کام انسٹی ٹیوٹ فار پالیسی ریسرچ انو ویشن اینڈ ٹریننگ  یعنی پالیسی ، تحقیق ، اختراعات اور تربیت کے لئے قومی مواصلاتی ادارہ ، مواصلات محکمہ کا اہم تربیتی ادارہ ہے، جو کُل ہند انجینئرنگ خدمات امتحان کے توسط سے بھرتی انڈین ٹیلی کمیونی کیشن سروس گروپ – اے کے حکام کی تربیت کا نظم کرتا ہے۔ اس کے علاوہ این ٹی آئی پی آر آئی ٹی ملک میں اطلاعات اور مواصلات کی صنعتی انتظامیہ کے مختلف پہلوؤں میں حکومت ہند کے افسران کے لئے مختلف خدمات کے لئے تربیت ، صلاحیت سازی کے پروگرام ، علاقائی اور عالمی سطح کی تربیت کے ساتھ ساتھ صلاحیت سازی کے ورکشاپ کا انعقاد بھی کرتا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-2547
(Visitor Counter : 95
وزیراعظم کا دفتر
وزیراعظم جناب نریندرمودی نے سابق رکن پارلیمان اور صحافی جناب چندن مترا کے انتقال پر اظہارتعزیت کیا
نئی دہلی، 02؍ ستمبر :وزیراعظم جناب نریندرمودی نے راجیہ سبھا کے سابق رکن پارلیمان اورصحافی جناب چندن متراجی کے انتقال پرگہرے رنج وغم کا اظہارکیا۔ وزیراعظم نے کہاکہ انھیں ان کی دانشمندی اوربصیرت کے لئے یاد کیاجائے گا۔
ایک ٹویٹ میں وزیراعظم نے کہا:
‘‘جناب چندن مترا جی کو ان کی دانشمندی اوربصیرت کے لئے یاد کیاجائے گا ۔ انھوں نے میڈیا کی دنیا اور سیاست میں اپنی ایک الگ شناخت قائم کی۔ ان کے انتقال سے غمزدہ ہوں ۔ ان کے کنبے اور چاہنے والوں سے میرا اظہارتعزیت ۔اوم شانتی !
سٹرک ٹرانسپورٹ اور شاہراہوں کی وزارت
گریدھر ارمانے نے سڑک ٹرانسپورٹ اور شاہراہوں کی وزارت کے سکریٹری کا عہدہ سنبھالا
نئی دہلی یکم مئی : جناب گریدھر ارمانے نے آج سڑک ٹرانسپورٹ اور شاہراہوں کی وزارت کے سکریٹری کا عہدہ سنبھال لیا۔ انہوں نے وزارت کے کاموں کا جائزہ لینے کے لئے سینئر افسران کے ساتھ اہم ترین میٹنگ کی اور ضروری امور بالخصوص کووڈ۔ انیس کے اثرات پر تبادلہ خیال کیا۔ جناب ارمانے نے اس بات پر زور دیا کہ ٹرانسپورٹ اور شاہراہوں کا شعبہ ہندوستانی معیشت کی ریڑھ کی ہڈی ہے۔
ارمانے اس سے قبل کابینہ سیکرٹریٹ میں ایڈیشنل سکریٹری کی حیثیت سے اپنی خدمات انجام دے رہے تھے۔ وہ 2012 - 14 کے دوران وزارت پیٹرولیم اور قدرتی گیس میں جوائنٹ سکریٹری بھی رہ چکے ہیں۔
وہ آندھراپردیش کیڈر کے انیس سو اٹھاسی بیچ کے آئی اے ایس آفیسر ہیں۔ آئی آئی ٹی مدارس سے سول انجینئرنگ میں ایم ٹیک ہیں اور معاشیات میں انہوں نے ماسٹر کی ڈگری بھی حاصل کی ہے۔ انہوں نے آئی آئی ایم، بنگلور، آئی آئی ایف ٹی، نئی دہلی اور ٹاٹا مینجمنٹ ٹریننگ سینٹر، پنے کے علاوہ سنگاپور اور فرانس میں مالیات اور بینکنگ کے شعبے میں ٹریننگ حاصل کی ہے۔
جناب ارمانے نے آندھرا پردیش حکومت میں بھی مختلف عہدوں پر کام کیا ہے جن میں فیلڈ اور پالیسی کی سطح بھی شامل ہے اور تنظیمی اور مالیاتی معاملات میں ان کا وسیع تجربہ ہے۔
شماریات اور پروگرام کے نفاذ کی وزارت
’’یوم شماریات‘‘ 29 جون 2023 کو منایا گیا
موضوع : پائیدار ترقی کے اہداف کی نگرانی کے لیے ریاستی اشارے کے فریم ورک کو قومی اشارے کے فریم ورک کے ساتھ ہم آہنگ کرنا
شماریات اور اقتصادی منصوبہ بندی کے میدان میں  پروفیسر پرسنتا چندر مہالانوبس کی قابل ذکر شراکت کے اعتراف میں، حکومت ہند 29 جون کو ان کی یوم پیدائش، 2007 سے ہر سال ’’یوم شماریات‘‘ کے طور پر مناتی رہی ہے۔
اس سال یوم شماریات، 2023 کی مرکزی تقریب کا انعقاد اسکوپ کنونشن سینٹر، اسکوپ کمپلیکس، لودھی روڈ، نئی دلی میں کیا گیا۔ اس تقریب کے مہمان خصوصی، مرکزی وزیر مملکت  شماریات اور پروگرام کے نفاذ کی وزارت  ، منصوبہ بندی کی وزارت اور کارپوریٹ امور کی وزارت کے وزیر مملکت راؤ اندرجیت سنگھ نے تقریب کا افتتاح کیا اور خطاب کیا۔ اس موقع پر شرکاء. پروفیسر راجیو لکشمن کرندیکر، چیئرمین، قومی شماریاتی کمیشن اور ڈاکٹر۔ جی پی سامنتا، چیف شماریات آف انڈیا اور سکریٹری، ایم او ایس پی آئی نے بھی شرکاء سے خطاب کیا۔ ایم او ایس پی آئی کے سینئر افسران، دیگر مرکزی لائن کی وزارتوں/ محکموں اور ریاستوں/ مرکز کے زیر انتظام علاقوں کی حکومتوں کے نمائندوں، اقوام متحدہ کی تنظیموں کے نمائندوں نے بھی اس تقریب میں شرکت کی۔ تقریب کو وزارت کے سوشل میڈیا ہینڈلز کے ذریعے بھی لائیو سٹریم کیا گیا۔
تقریب کے دوران ’آن دی اسپاٹ مضمون نویسی مقابلہ 2023‘ کے فاتحین کو بھی نوازا گیا۔
یوم شماریات، 2023 کے موضوع پر ایک مختصر پریزنٹیشن ڈاکٹر آشوتوش اوجھا، ڈپٹی ڈائریکٹر جنرل، ایم او ایس پی آئی نے کی۔جناب شومبی شارپ، بھارت کے لیے اقوام متحدہ کے رہائشی کوآرڈینیٹر، ڈاکٹر یوگیش سوری، سینئر مشیر، نیتی آیوگ اور جناب راجیش گپتا، ڈائریکٹر، نیتی آیوگ نے بھی یوم شماریات، 2023 کے موضوع پر شرکاء سے خطاب کیا۔
اس تقریب کے دوران پائیدار ترقی کے اہداف - نیشنل انڈیکیٹر فریم ورک، پروگریس رپورٹ، 2023 جاری کی گئی۔ رپورٹ کے ساتھ، پائیدار ترقی کے اہداف- نیشنل انڈیکیٹر فریم ورک، 2023 اور پائیدار ترقی کے اہداف- نیشنل انڈیکیٹر فریم ورک، 2023 پر ڈیٹا اسنیپ شاٹ بھی جاری کیا گیا۔ رپورٹ میں ایکسل فائل میں ایم او ایس پی آئی کی ویب سائٹ سے گول کے حساب سے ڈیٹا ڈاؤن لوڈ کرنے کا انتظام ہے۔
۔۔۔۔
ش ح۔ا س۔ ت ح ۔
U–6694
(Visitor Counter : 47
وزیراعظم کا دفتر
وزیراعظم کی یورپی کونسل کے صدر اور یورپی کمیشن کے صدر سے ملاقات
وزیر اعظم جناب نریندر مودی نے 10 ستمبر 2023 کو نئی دہلی میں جی 20 سربراہ اجلاس کے موقع پر یوروپی کونسل کے صدر جناب چارلس مشیل اور یورپی کمیشن کی صدر محترمہ ارسلا وان ڈیر لیین سے ملاقات کی۔
دونوں مہمانوں نے ہندوستان کی جی 20 صدارت کی کامیابی پر وزیر اعظم کو مبارکباد دی۔
مذاکرات کا مرکز ہندوستان کے مختلف پہلوؤں پر بات چیت - یورپی یونین اسٹریٹجک پارٹنرشپ، بشمول آئندہ بھارت - ای یو سربراہ کانفرنس، جاری فری ٹریڈ ایگریمنٹ گفت و شنید، موسمیاتی تبدیلی اور لائف، ڈیجیٹل ٹیکنالوجی، اور ٹریڈ اینڈ ٹیکنالوجی کونسل  پر رہا۔
قائدین نے ہندوستان - مشرق وسطی - یورپ اقتصادی راہداری پر بھی تبادلہ خیال کیا جو 9 ستمبر 2023 کو شروع کیا گیا تھا۔ انہوں نے محسوس کیا کہ راہداری پر تیزی سے عمل آوری ہونی چاہئے۔ وزیر اعظم نے راہداری کے تحت شمسی منصوبوں کے امکانات کو بھی اجاگر کیا۔
ش ح۔ ش ت۔ج
Uno-9340
(
وزیراعظم کا دفتر
وزیراعظم نے اترپردیش کے کشی نگر میں ہوئےحادثہ میں جانوں کے اتلاف پر تعزیت کااظہار کیا
وزیراعظم جناب نریندر مودی نے اترپردیش کے کشی نگر میں ہوئے حادثے میں جانوں کے اتلاف پر اپنے گہرے رنج وغم کا اظہار کیا۔ وزیراعظم نے یہ بھی کہا ہے کہ مقامی انتظامیہ ہر ممکن مدد فراہم کرنے میں مصروف ہے۔
ایک ٹویٹ میں وزیراعظم نے کہا:
‘‘اترپریش کے کشی نگرمیں ہوا حادثہ دل کو پاش پاش کرنے والاسانحہ ہے۔ اس میں جن لوگوں کو اپنی جان سے ہاتھ دھونا پڑا ہے ، ان کے اہل خانہ کے تئیں میں اپنی گہری ہمدردی کااظہار کرتاہوں۔ اسکے ساتھ ہی تمام زخمیوں کی جلد سے جلد صحتیابی کی بھی دعا کرتا ہوں۔مقامی انتظامیہ ہر ممکن مدد کررہا ہے’’۔
بہت چھوٹی، چھوٹی اور درمیانی صنعتوں کی وزارت
جناب نتن گڈکری نے ان کے حوالے سے دی گئی ایم ایس پی میں کمی کئے جانے کے امکان سے متعلق خبروں کی تردید کی
وزیر موصوف نے ایسی خبروں کو بدنیتی پر مبنی اور غلط قرار دیا
جناب گڈکری کسانوں کو بہتر منافع دلانے کے لئے فصلوں کے متبادل استعمال کی تلاش کرکے ان کی آمدنی میں اضافہ کرنے کی راہ ڈھونڈنے کے حامی
نئی دہلی، 13/جون 2020 ۔ سڑک نقل و حمل اور شاہراہوں نیز بہت چھوٹی، چھوٹی اور اوسط درجے کی کمپنیوں کے مرکزی وزیر جناب نتن گڈکری نے میڈیا کے ایک حلقے میں جاری ایسی خبروں کی سختی سے تردید کی ہے جن میں غلط طریقے سے ان کا حوالہ دیتے ہوئے ایم ایس پی میں کمی کئے جانے کے امکانات کی بات کہی گئی ہے۔ جناب گڈکری نے کہا کہ ایسی خبریں بے بنیاد ہی نہیں بلکہ بدنیتی پر مبنی بھی ہیں۔ اس سلسلے میں بیان دیتے ہوئے جناب گڈکری نے کہا کہ وہ ہمیشہ کسانوں کی دھان / چاول، گیہوں، گنے جیسی فصلوں کے متبادل استعمال کے ذریعے ان کے آمدنی بڑھانے کے مختلف طریقے اور ذرائع تلاش کرنے کے حامی رہے ہیں۔ انھوں نے یہاں تک دعویٰ کیا کہ جب ایم ایس پی میں اضافہ کا اعلان کیا گیا تھا تو وہ اس موقع پر موجود تھے، ایسے میں ان کے ذریعے ایم ایس پی میں کمی کرنے کی حمایت کرنے کا سوال ہی نہیں پیدا ہوتا۔
انھوں نے کہا کہ کسانوں کو بہتر آمدنی دستیاب کرانا ہمیشہ سے حکومت ہند کی ترجیح رہی ہے اور اسی جذبے کے ساتھ ایم ایس پی میں اضافہ کیا گیا ہے۔ انھوں نے کسانوں کو بہتر قیمت دلانے کے لئے فصلوں کے سانچے میں تبدیلی کے امکانات تلاش کرنے کی ضرورت پر زور دیا۔ مثال کے طور پر خوردنی تلہن، پرانےکے بہتر امکانات موجود ہیں، کیونکہ ہندوستان ان کی درآمدات پر تقریباً 90000 کروڑ روپئے کی رقم خرچ کرتا ہے۔ اسی طرح چاول / دھان / گیہوں / مکا کے ایتھنول کی پیداوار نہ صرف ان کو بہتر منافع دلائے گی بلکہ درآمدات کے بل میں بچت کرنے میں بھی معاون ہوگی۔ جناب گڈکری نے اس بات پر زور دیتے ہوئے کہا کہ اس کے علاوہ حیاتیاتی ایندھن ماحولیات کے بھی زیادہ موافق ہوتے ہیں۔
محنت اور روزگار کی وزارت
پیشہ ورانہ سیفٹی اور صحت کےشعبہ میں تعاون کے سلسلہ میں بھارت اور جرمنی کے درمیان مفاہمت کو کابینہ کی منظوری
نئی دہلی، 7 مارچ / وزیراعظم جناب نریندر مودی کی صدارت میں پیشہ ورانہ سیفٹی اور صحت  کےشعبہ میں تعاون کے سلسلہ میں بھارت اور جرمنی کے درمیان مفاہمتی عرضداشت  کو کابینہ کی منظوری دے دی ہے۔ ایم او یو کی 13 نومبر 2018 کو تجدیدہوئی تھی۔
فوائد:
اس شعبے میں تعاون سے اب تک معاشی سرگرمیوں کے مختلف شعبے پیشہ ورانہ سیفٹی اور صحت کے مختلف پہلوؤں سے متعلق جدید تربیتی ٹکنیک اپنانے میں مدد ملی ہے۔ ایم او یو کے تحت جرمن سوشل ایکسیڈینٹ انشورنس ، بین الاقوامی سوشل سیکورٹی ایسوسی ایشن  ، او ایس ایچ کے چیلنجوں خصوصاً تعمیراتی اور مینوفیکچرنگ شعبے میں ان چیلنجوں کا سامنا کرنے کے لئے معلومات لایا ہے۔ ا س سے کثیر تعداد میں افرادی قوت کا ان کی سیفٹی اور صحت کی حالت کو بہتر بناکر نیز ان کا پیشہ وارانہ حادثات اور امراض سے بچا کر کافی فائدہ ہوا ہے۔ اس تعاون کے نتیجے میں ڈائریکٹوریٹ جنرل فیکٹر ایڈوائس سروس اینڈ لیبر انسٹی ٹیوٹ  کی صلاحیت سازی ہوئی ہے اور او ایچ ایس اے کے شعبے میں وزارت محنت سے متعلق دفاتر اور تکنیکی شعبے نیز کی چیف انسپکٹر آف فیکٹری آفیسرس  کی صلاحیت بہتر ہوگی۔ ابھرتے چیلنجوں کا مقابلہ کرنے کے لئے معائنہ کا نظام مستحکم ہوگا، او ایس ایچ کے شبعے میں اعلی تحقیق کے لئے تجربے گاہوں کا اپگریڈیشن ہوگا ، او ایس ایچ کے بیان وضع ہوں گے اور ہندستانی ورک فورس کی حالت کو بنانے کے لئے سیفٹی کا کلچر پیدا ہوگا۔
۔۔۔۔۔۔۔۔۔۔۔
م ن ۔ش س ۔ ج۔
U- 1437
(Visitor Counter : 36
بھارت کا مسابقتی کمیشن
سی سی آئی نے جندل پاور لمیٹڈ میں ورلڈون پرائیویٹ لمیٹڈ کے ذریعہ 96.42 فیصد ایکویٹی شیئر ہولڈنگ کے حصول کی منظوری دی
مسابقتی کمیشن آف انڈیا  نے جندل پاور لمیٹڈ میں ورلڈون پرائیویٹ لمیٹڈ کے ذریعہ 96.42 فیصد ایکویٹی شیئر ہولڈنگ کے حصول کی منظوری دی۔
ورلڈون پرائیویٹ لمیٹڈ  ایک انویسٹمنٹ ہولڈنگ کمپنی ہے جس کی مختلف درج شدہ اور غیر درج شدہ کمپنیوں میں سرمایہ کاری ہے۔
جندل پاور لمیٹڈ  بنیادی طور پر کوئلے کو بطور ایندھن استعمال کرکے تھرمل پاور پیدا کرنے کے کاروبار میں مصروف ہے۔
مجوزہ مجموعہ ورلڈون کے ذریعہ JPL میں 96.42 فیصد ایکویٹی شیئر ہولڈنگ کے حصول سے متعلق ہے۔ لین دین سے وابستہ متعلقہ مارکیٹ ہیں  ہندوستان میں کوئلے پر مبنی تھرمل پاور جنریشن کی مارکیٹ  ہندوستان میں بجلی کی ترسیل کی مارکیٹ۔
سی سی آئی کا تفصیلی آرڈر بعد میں آئے گا۔
مکانات اور شہری غریبی کے خاتمے کی وزارت
یوگا کے آٹھویں بین الاقوامی دن کی الٹی گنتی شروع ہونے پر یوگا تربیت اور مظاہروں کے اجلاس کا اہتمام کیا گیا
پٹرولیم اور قدرتی گیس کی وزارت اور ہاؤسنگ اور شہری امور کی وزارت نے 75 مقامات پر تقریبات کا انعقاد کیا
اکیس جون کو منائے جانے والے یوگا کے بین الاقوامی دن کی الٹی گنتی شروع ہونے پر آج مشترکہ یوگا پروٹوکول کے ایک پروگرام کا انعقاد پٹرولیم اور قدرتی گیس اور ہاؤسنگ اور شہری امور کی وزارت کے ذریعہ کیا گیا۔ دونوں وزارتوں کی جانب سے 75 مقامات پر تقریبات منعقد کیں جن میں پٹرولیم اور قدرتی گیس کی وزارت کے کچھ بیرون مقامات بھی شامل ہیں۔ دونوں وزارتوں اور وزارتوں سے متعلقہ دیگر دفاتر کے سیکرٹریوں اور افسروں نے بھی یوگا اجلاسوں میں شرکت کی۔ اس اجلاس میں پٹرولیم اور قدرتی گیس اور ہاؤسنگ اور شہری امور کے مرکزی وزیر جناب ہردیپ سنگھ پوری نے نئی دہلی سے جبکہ پٹرولیم اور قدرتی گیس کے وزیر مملکت جناب رامیشور تیلی نے ایشیا کی پہلی اور دنیا کی سب سے پرانی ریفائنری ڈگبوئی ریفائنری سے ورچوئل طریقے سے شرکت کی۔
ہاؤسنگ اور شہری امور کی وزارت کے سکریٹری جناب منوج جوشی نے نرمان بھون، نئی دہلی میں یوگا کے تربیت اور مظاہرے کے اجلاس کی قیادت کی۔
پٹرولیم اور قدرتی گیس کے سکریٹری جناب پنکج جین اور وزارت اور تیل مارکیٹنگ کمپنیوں کے افسران نے نئی دہلی میں یوگا کے مین اجلاس میں حصہ لیا۔
تقریب کے دوران ٹیلی کاسٹ کئے گئے اپنے پیغام میں جناب پوری نے یوگا کے بین الاقوامی یوگا دن کے الٹی گنتی کے پروگرام کے انعقاد کے لیے وزارت آیوش کے اقدام کی ستائش کی جس میں دو وزارتوں نے آج بیرون ممالک کے مقامات سمیت ملک میں پھیلے مقامات پر بھرپور حصہ لیا۔ انہوں نے کہا کہ یوگا جسم اور ذہن کی صحت کے لئے کیا جاتا ہے جس میں پٹھوں کی سرگرمی کا ایک مجموعہ شامل ہوتا ہے اور اندرونی طور پر یہ اپنے اوپر ذہنی طور پ فوکس کرنے ، سانس کی کثرت اور توانائی حاصل کرنے کا بھی ذریعہ ہے۔
یوگا کو تین ہزار سال پرانی روایت قرار دیتے ہوئے وزیر موصوف نے کہا کہ مغربی دنیا بھی اب اسے ایک جامع طریقہ کار تسلیم کرتی ہے۔ انہوں نے کہا کہ یوگا کو اب یکساں طور پر اور اب دنیا بھر میں میڈیسن کا ایک متبادل نظام تسلیم کیا گیا ہے اور اس کو دستاویزی شکل دے دی گئی ہے۔
یوگا کا بین الاقوامی دن  ہر سال 21 جون کو منایا جاتا ہے۔ آیوش کی وزارت آئی ڈی وائی تقریبات کے لئے نوڈل وزارت ہے۔ اس دن،اس روز یوگا ماہرین کی رہنمائی میں صبح کے وقت بڑےپیمانے پر یوگا کے مظاہرہ کا پروگرام منعقد کیا جاتا ہے، اس کے بعد یوگا سے متعلق دیگر سرگرمیاں ہوتی ہیں۔
اس سال، جب کہ قوم آزادی کے 75 ویں سال کے موقع پر آزادی کا امرت مہوتسو منا رہا ہے، آیوش کی وزارت نے 100 مختلف تنظیموں کی شرکت کے ساتھ 13 مارچ 2022 سے شروع ہونے والا 100 دن کا الٹی گنتی کا پروگرام شروع کیا ہے۔ اس سلسلے میں آیوش کی وزارت نے کامن یوگا پروٹوکول  پر مبنی یوگا مشقیں کرتے ہوئے ہر وزارت یوگا کو یوگا کے بین الاقوامی دن کی الٹی گنتی شروع ہونے پر یوگا ڈے سے قبل کی تقریبات اور دیگر متعلقہ سرگرمیوں کے انعقاد کے لئے مخصوص تاریخیں الاٹ کی ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-4964
(Visitor Counter : 101